techiaith/cofnodycynulliad_en-cy huggingface dataset:
English: I thank him for that answer. At the heart of the question of resilience, as we've just been discussing, is the question of well-being and productivity of the workforce, the ability to recruit and retain talent, and, at the heart of that, is the question of pay. So, does he join me in deploring the suppression of public sector pay by the UK Government and the impact that has on the Welsh Government's capacity to finance in other parts of the public services in Wales the sorts of pay settlements we would want and need? Does he agree with me that the UK Government needs to move beyond choreographed briefings by Cabinet Ministers about this issue to genuinely relenting on the question of public sector pay austerity? And does he join me in hoping that the talents, energy, and passion of Plaid Cymru can be directed to supporting the Welsh Government's pressure on the UK Government, rather than setting up the kind of dividing lines we saw in the Chamber yesterday?
Welsh: Diolch iddo am ei ateb. Wrth wraidd y cwestiwn ynglŷn â gwydnwch, fel rydym newydd fod yn ei drafod, mae mater lles a chynhyrchiant y gweithlu, y gallu i recriwtio a chadw talent, ac wrth wraidd hynny, mae mater cyflog. Felly, a wnaiff ymuno â mi i resynu at y ffaith bod Llywodraeth y DU yn cyfyngu ar gyflogau'r sector cyhoeddus ac effaith hynny ar allu Llywodraeth Cymru i ariannu, mewn rhannau eraill o'r gwasanaethau cyhoeddus yng Nghymru, y math o setliadau cyflog rydym eu heisiau a'u hangen? A yw'n cytuno â mi fod angen i Lywodraeth y DU fynd y tu hwnt i sesiynau briffio a goreograffwyd gan Weinidogion y Cabinet ar y mater hwn ac ildio go iawn ar fater caledi o ran cyflogau'r sector cyhoeddus? Ac a wnaiff ymuno â mi i obeithio y gellir cyfeirio talentau, egni, ac angerdd Plaid Cymru i gefnogi pwysau Llywodraeth Cymru ar Lywodraeth y DU, yn hytrach na chreu'r math o raniadau a welsom yn y Siambr ddoe?
English: Well, Llywydd, I certainly agree that the Chancellor of the Exchequer should listen to his Cabinet colleagues and end the damaging public sector pay cap. You heard the First Minister make exactly these points yesterday. We know that public sector workers, since 2010, have seen average pay fall by 4.5 per cent in real terms, and that is damaging both to them and to their families, but also to the communities in which they live, because it suppresses effective demand in the economy, and why I said, in my first answer to Jeremy Miles, that the policy of austerity is an inherently flawed policy. You cannot cut your way out of a depression, and that's what this Government attempted to do, and, in doing so, it simply added to the problem, rather than trying to solve it. An end to the public sector pay cap would be a very valuable way of stimulating the economy as a whole.
Welsh: Wel, Llywydd, yn sicr, cytunaf y dylai Canghellor y Trysorlys wrando ar ei gydweithwyr yn y Cabinet a rhoi diwedd ar y cap niweidiol ar gyflogau'r sector cyhoeddus. Clywsoch y Prif Weinidog yn gwneud yr union bwyntiau hyn ddoe. Gwyddom fod gweithwyr y sector cyhoeddus, ers 2010, wedi gweld y cyflog cyfartalog yn gostwng 4.5 y cant mewn termau real, ac mae hynny'n niweidiol iddynt hwy ac i'w teuluoedd, ond hefyd i'r cymunedau lle maent yn byw, gan ei fod yn cyfyngu ar alw effeithiol yn yr economi, a dyna pam y dywedais, yn fy ateb cyntaf i Jeremy Miles, fod polisi caledi yn bolisi cynhenid ddiffygiol. Ni allwch dorri eich ffordd allan o ddirwasgiad, a dyna mae'r Llywodraeth hon wedi ceisio'i wneud, ac wrth wneud hynny, mae wedi ychwanegu at y broblem, yn hytrach na cheisio'i datrys. Byddai cael gwared ar y cap ar gyflogau'r sector cyhoeddus yn ffordd werthfawr iawn o ysgogi'r economi yn ei chyfanrwydd.
English: Well, you can look at austerity in two ways: you can look at it in the way that you look at it, as a failed policy, finance Secretary, or you can look at it - [Interruption.] Or you can look at it as living within your means. We all know what happens when the Labour Party get their hands on the finances. It just spirals out of control, and it's the next generation that has to pick up the debt. [Interruption.] I appreciate that the parties on the left just want to spend other people's money, they do, but going back to the question - [Interruption.]
Welsh: Wel, gallwch edrych ar galedi mewn dwy ffordd: gallwch edrych arno fel rydych chi'n edrych arno, fel polisi aflwyddiannus, Ysgrifennydd cyllid, neu gallwch edrych arno - [Torri ar draws.] Neu gallwch edrych arno fel byw o fewn eich modd. Gŵyr pob un ohonom beth sy'n digwydd pan fo'r Blaid Lafur yn cael eu dwylo ar y cyllid. Mae'n troelli allan o reolaeth, a'r genhedlaeth nesaf sy'n gorfod wynebu'r ddyled. [Torri ar draws.] Rwy'n deall mai dim ond gwario arian pobl eraill y mae'r pleidiau ar y chwith am ei wneud, mae'n wir, ond gan ddychwelyd at y cwestiwn - [Torri ar draws.]
English: I do need to hear the question. Andrew R.T. Davies.
Welsh: Mae angen i mi glywed y cwestiwn. Andrew R.T. Davies.
English: But, going back to the question, the question refers to the resilience of public services in Wales. I was just wondering: has the finance Secretary had a chance to have a detailed conversation around the Cabinet table of how the Cabinet will make use of the additional capital expenditure that's available via the comprehensive spending review? I believe in the region of £400 million has been made available for capital expenditure that will enhance the durability and resilience of public services in Wales, and will he make a statement as to how he is allocating these additional moneys over the lifespan of the comprehensive spending review?
Welsh: Ond gan ddychwelyd at y cwestiwn, cyfeiria'r cwestiwn at wydnwch gwasanaethau cyhoeddus yng Nghymru. Roeddwn yn meddwl tybed a yw'r Ysgrifennydd cyllid wedi cael cyfle i gael sgwrs fanwl o amgylch bwrdd y Cabinet ynglŷn â sut y bydd y Cabinet yn defnyddio'r gwariant cyfalaf ychwanegol sydd ar gael drwy'r adolygiad cynhwysfawr o wariant? Credaf fod oddeutu £400 miliwn wedi'i ddarparu ar gyfer gwariant cyfalaf a fydd yn gwella gwydnwch a chydnerthedd gwasanaethau cyhoeddus yng Nghymru, ac a wnaiff ddatganiad ynglŷn â sut y bydd yn dyrannu'r arian ychwanegol hwn dros oes yr adolygiad cynhwysfawr o wariant?
English: Llywydd, well I notice that, when it was their own jobs at stake, the Conservative politicians were able to find plenty of money to pass to the Democratic Unionist Party in order to make sure that they stayed in work. There was no problem with austerity then. We have an end to austerity in one part of the United Kingdom, paid for by people in the rest of the United Kingdom. I think we can see just how far an adherence to austerity went when it was the Conservative party politicians' own jobs on the line. The Member's serious question was the one that he ended with, and that's to do with the capital budget. He will be aware that I was able to lay a four-year capital budget in front of the Assembly as part of last year's budget-making round, and I know that that was widely welcomed, both by our partners and by private businesses, because the need to plan public expenditure over that longer run is inevitably important to them. I am engaged, as I said earlier, in a series of budget meetings with Cabinet colleagues as we move into the next budget round. I am discussing with every one of them how we may be able to deploy the very modest additional capital allocations available to us over the next four years. I will look to make the very maximum use of the public capital available to this Government for a series of important public purposes, prioritising those investments that release revenue, so that we are able to cope with the ongoing cuts to our ability to sustain public services over the next three years.
Welsh: Llywydd, fe sylwais fod y gwleidyddion Ceidwadol, pan oedd eu swyddi eu hunain yn y fantol, wedi gallu dod o hyd i ddigon o arian i'w basio i'r Blaid Unoliaethol Ddemocrataidd er mwyn sicrhau eu bod yn parhau mewn gwaith. Nid oedd unrhyw broblem gyda'r polisïau caledi bryd hynny. Daw caledi i ben mewn un rhan o'r Deyrnas Unedig, wedi'i dalu amdano gan bobl yng ngweddill y Deyrnas Unedig. Rwy'n credu ein bod yn gallu gweld yn union pa mor bell y glynwyd wrth bolisïau caledi pan oedd swyddi gwleidyddion y blaid Geidwadol eu hunain yn y fantol. Cwestiwn difrifol yr Aelod oedd ei gwestiwn olaf, ac mae'n ymwneud â'r gyllideb gyfalaf. Bydd yn ymwybodol fy mod wedi gallu cyflwyno cyllideb gyfalaf bedair blynedd gerbron y Cynulliad fel rhan o gylch cyllidebol y llynedd, a gwn fod hynny wedi cael ei groesawu'n eang, gan ein partneriaid a chan fusnesau preifat, gan fod yr angen i gynllunio gwariant cyhoeddus dros y tymor hwy hwnnw yn anochel yn bwysig iddynt. Rwy'n cymryd rhan, fel y dywedais yn gynharach, mewn cyfres o gyfarfodydd cyllideb gyda chyd-Aelodau yn y Cabinet wrth i ni ddechrau'r cylch cyllidebol nesaf. Rwy'n trafod gyda phob un ohonynt sut y byddwn yn gallu defnyddio'r dyraniadau cymedrol iawn o gyfalaf ychwanegol a fydd ar gael i ni dros y pedair blynedd nesaf. Byddaf yn ceisio gwneud y defnydd gorau posibl o'r cyfalaf cyhoeddus sydd ar gael i'r Llywodraeth hon at gyfres o ddibenion cyhoeddus pwysig, gan roi blaenoriaeth i'r buddsoddiadau sy'n rhyddhau refeniw, fel y gallwn ymdopi â'r toriadau parhaus i'n gallu i gynnal gwasanaethau cyhoeddus dros y tair blynedd nesaf.
English: As the Cabinet Secretary just said, austerity doesn't seem to like getting its feet wet and doesn't cross the Irish sea, but the resilience of public services in Wales does depend on the robustness of the Barnett formula. The fact that the Barnett formula has been adjusted but has not been reformed on the basis of needs is an ongoing problem for public services in Wales. So, what assessment has he made, building on some of his earlier points, of the implications for the Barnett formula of the agreement with the DUP and the long-term sustainability of public services in Wales?
Welsh: Fel y dywedodd Ysgrifennydd y Cabinet yn awr, nid ymddengys bod caledi'n hoff o gael ei draed yn wlyb ac nad yw'n croesi Môr Iwerddon, ond mae gwydnwch y gwasanaethau cyhoeddus yng Nghymru yn dibynnu ar gadernid fformiwla Barnett. Mae'r ffaith fod fformiwla Barnett wedi cael ei haddasu ond heb ei diwygio ar sail anghenion yn broblem barhaus i wasanaethau cyhoeddus yng Nghymru. Felly, pa asesiad y mae wedi'i wneud, gan adeiladu ar rai o'i bwyntiau cynharach, o oblygiadau'r cytundeb gyda'r DUP i fformiwla Barnett a chynaliadwyedd hirdymor gwasanaethau cyhoeddus yng Nghymru?
English: Well, Llywydd, my objection to the deal with the DUP is not that the DUP won a series of investments for the people of Northern Ireland; I'm sure those investments will be very welcome. My objection to it was the way that it has run roughshod over the arrangements for funding public services across the United Kingdom. Now, where there were investments in Northern Ireland that were solely for Northern Irish purposes and were not responsibilities of this Assembly or the Parliament in Scotland or, indeed, of English Ministers discharging responsibilities for English services, that I entirely understand. But where you have a deal that puts money into mainstream public services, into education, into health, into infrastructure, there's no ambiguity at all, and UK Ministers can try as much as they like to hide behind some small print in the way that things are managed - there's no ambiguity at all that the principle is that, if you invest in those mainstream services in one part of the United Kingdom, you provide all parts of the United Kingdom with a commensurate investment. Because patients in Wales and children in Wales deserve the same investment in their future as people in Northern Ireland deserve the investment that they will now be getting.
Welsh: Wel, Llywydd, nid yw fy ngwrthwynebiad i'r cytundeb gyda'r DUP yn ymwneud â'r ffaith fod y DUP wedi ennill cyfres o fuddsoddiadau ar gyfer pobl Gogledd Iwerddon; rwy'n siŵr y caiff y buddsoddiadau hynny eu croesawu'n fawr. Fy ngwrthwynebiad i'r cytundeb oedd y ffordd y mae wedi sathru ar y trefniadau ar gyfer ariannu gwasanaethau cyhoeddus ledled y Deyrnas Unedig. Nawr, lle roedd yna fuddsoddiadau yng Ngogledd Iwerddon at ddibenion Gogledd Iwerddon yn unig a heb fod yn gyfrifoldebau i'r Cynulliad hwn neu'r Senedd yn yr Alban, neu'n wir, Gweinidogion Lloegr sy'n gyfrifol am wasanaethau yn Lloegr, rwy'n deall hynny'n llwyr. Ond lle mae gennych gytundeb sy'n rhoi arian tuag at wasanaethau cyhoeddus prif ffrwd, tuag at addysg, tuag at iechyd, tuag at seilwaith, nid oes unrhyw amwysedd o gwbl, a gall Gweinidogion y DU ymdrechu cymaint ag y dymunant i guddio tu ôl i'r print mân o ran y ffordd y caiff pethau eu trefnu - nid oes unrhyw amwysedd o gwbl mai'r egwyddor yw hon: os ydych yn buddsoddi yn y gwasanaethau prif ffrwd hynny mewn un rhan o'r Deyrnas Unedig, eich bod yn darparu buddsoddiad cymesur ar gyfer pob rhan o'r Deyrnas Unedig. Oherwydd mae cleifion yng Nghymru a phlant yng Nghymru yn haeddu'r un buddsoddiad yn eu dyfodol ag y mae pobl yng Ngogledd Iwerddon yn haeddu'r buddsoddiad y byddant yn ei gael yn awr.
English: I thank the Member for the question. In 2014, a group of staff volunteers ran a pilot scheme to assess the feasibility of growing food on the Assembly estate. As you'll appreciate, the Assembly has almost no suitable growing space, unlike some of the other UK legislatures, and, unfortunately, it has proved not to be possible to grow food on the estate, although our caterers do grow herbs for use in the catering service.
Welsh: Diolch i'r Aelod am y cwestiwn. Yn 2014, cynhaliwyd cynllun peilot gan grŵp o wirfoddolwyr staff i asesu dichonoldeb tyfu bwyd ar ystad y Cynulliad. Fel y byddwch yn sylweddoli, nid oes gan y Cynulliad fawr o ofod tyfu addas, yn wahanol i rai o ddeddfwrfeydd eraill y DU, ac yn anffodus, gwelwyd nad yw'n bosibl tyfu bwyd ar yr ystad, er bod ein harlwywyr yn tyfu perlysiau i'w defnyddio yn y gwasanaeth arlwyo.
English: I would wish to challenge that assumption, because I'm engaged in my communities in areas where there is almost no green space and green space is found to grow things. Because there's a huge amount of evidence that it improves well-being as well as encouraging wildlife. There was an initiative in the last Assembly, spearheaded by Julie Morgan, to encourage both Members and staff to grow food or flowers on the estate, and I could easily identify areas where we could do that. For example, there are passageways that have become greenhouses in the summer, and we can be growing tomatoes, and they would look nice - and, you know, lots of win-wins there. The reason I am raising this is that I was somewhat disturbed to learn that the new chief executive had written to the Community Land Advisory Service providing a similar answer to what you are saying. I would ask you to look again at this, and I'm happy to meet you to discuss this outside the Plenary session.
Welsh: Carwn herio'r rhagdybiaeth honno, gan fy mod yn ymwneud yn fy nghymunedau ag ardaloedd lle nad oes fawr ddim mannau gwyrdd, ac eto deuir o hyd i fannau gwyrdd er mwyn tyfu pethau. Oherwydd mae llawer iawn o dystiolaeth fod hynny'n gwella lles yn ogystal â hybu bywyd gwyllt. Cafwyd menter yn ystod y Cynulliad diwethaf, o dan arweiniad Julie Morgan, i annog Aelodau a staff i dyfu bwyd neu flodau ar yr ystad, a byddai'n hawdd i mi nodi mannau lle y gallem wneud hynny. Er enghraifft, ceir cynteddau sydd wedi troi'n dai gwydr yn yr haf, a gallwn fod yn tyfu tomatos, a byddent yn edrych yn ddeniadol - a llawer o engreifftiau felly, wyddoch chi, lle byddai pawb yn ennill. Rwy'n gofyn hyn am fy mod yn anesmwyth braidd wrth glywed bod y prif weithredwr newydd wedi ysgrifennu at y Gwasanaeth Cynghori ar Dir Cymunedol yn darparu ateb tebyg i'r hyn rydych chi'n ei ddweud. Gofynnaf i chi edrych eto ar hyn, ac rwy'n fwy na pharod i gyfarfod â chi er mwyn ei drafod y tu allan i'r Cyfarfod Llawn.
English: I thank you for that, Jenny, for that information, and I will certainly meet with you to discuss further. However, I will answer this question in the way that I have prepared at the moment. But I will meet with you later. We are aware of the excellent initiative. As I mentioned, a group of staff volunteers did assess the feasibility of growing food on our estate. However, with almost no available green space, the pilot scheme did conclude that it would not be possible to grow any meaningful amount of food on the Assembly estate. There is a plot of land adjacent to the Senedd. However, this is not owned by the Assembly. So, whilst we have not been able to grow food, we have focused on planting wildflowers and have installed bird boxes in conjunction with the RSPB Give Nature a Home scheme to attract increased wildlife, birds, bees and butterflies within the estate. [Interruption.] The Assembly's chief executive - sorry. The Assembly's chief - . I heard some things. The Assembly's chief executive has recently been corresponding with the Community Land Advisory Service and has suggested that, given the limited amount of growing space available on our estate, we may be able to help to promote its work in other ways, for example, if they explored holding an event at the Senedd. But I will meet with you later to discuss further. Thank you.
Welsh: Diolch, Jenny, am y wybodaeth honno, a byddaf yn sicr yn cyfarfod â chi i drafod ymhellach. Fodd bynnag, fe atebaf y cwestiwn yn y ffordd rwyf wedi paratoi ar hyn o bryd. Ond fe wnaf gyfarfod â chi yn nes ymlaen. Rydym yn ymwybodol o'r fenter wych. Fel y soniais, aseswyd dichonoldeb tyfu bwyd ar ein hystâd gan grŵp o wirfoddolwyr staff. Fodd bynnag, heb fawr o fannau gwyrdd ar gael, daeth y cynllun peilot i'r casgliad na fyddai modd tyfu fawr ddim bwyd ar ystâd y Cynulliad. Ceir llain o dir gerllaw'r Senedd. Fodd bynnag, nid yw'n eiddo i'r Cynulliad. Felly, er nad ydym wedi gallu tyfu bwyd, rydym wedi canolbwyntio ar blannu blodau gwyllt ac wedi gosod blychau adar ar y cyd â chynllun Rhoi Cartref i Natur RSPB i ddenu rhagor o fywyd gwyllt, adar, gwenyn a glöynnod byw i'r ystad. [Torri ar draws.] Mae prif weithredwr y Cynulliad - mae'n ddrwg gennyf. Mae prif weithredwr y Cynulliad - . Clywais rai pethau. Mae prif weithredwr y Cynulliad wedi bod yn gohebu â'r Gwasanaeth Cynghori ar Dir Cymunedol yn ddiweddar ac wedi awgrymu, o ystyried y mannau tyfu cyfyngedig sydd ar gael ar ein hystad, efallai y gallem helpu i hyrwyddo eu gwaith mewn ffyrdd eraill, er enghraifft, pe baent yn archwilio'r syniad o gynnal digwyddiad yn y Senedd. Ond fe wnaf gyfarfod â chi yn nes ymlaen i drafod ymhellach. Diolch.
English: Thank you. Some Members have experience of hosting internship placements in the Assembly. These are managed within the Assembly's political parties and higher education institutions, or by individual Members through their own contacts. Introducing interns to the work of the politicians and political groups is an important part of making this an accessible parliamentary body and engaging people in the work that we do here. Shifting to a Presiding Officer placement scheme would need further consideration given the financial support arrangements for Assembly Members' staffing.
Welsh: Diolch. Mae gan rai Aelodau brofiad o gynnal lleoliadau interniaeth yn y Cynulliad. Caiff y rhain eu rheoli ym mhleidiau gwleidyddol y Cynulliad a sefydliadau addysg uwch, neu gan Aelodau unigol trwy eu cysylltiadau eu hunain. Mae cyflwyno interniaid i waith y gwleidyddion a'r grwpiau gwleidyddol yn rhan bwysig o wneud y corff yma yn hygyrch ac o ennyn diddordeb pobl yn y gwaith yr ydym yn ei wneud yma. Byddai angen rhoi rhagor o ystyriaeth i'r syniad o symud i gynllun gan y Llywydd i ddarparu lleoliadau â thâl, o gofio'r trefniadau cymorth ariannol ar gyfer staff Aelodau'r Cynulliad.
English: I thank the Presiding Officer. I thank you, Elin, for that response there. I'm glad to see you haven't shut the door on the idea. I think it is worth exploring. This year, the Speaker of the House of Commons has introduced this scheme, and it's an attempt to actually overcome the social mobility problems with internships and placements. Far too often, as we know, placements tend to be within the favour of those families who can afford to support young people going off for longer placements and internships, or it's in the gift of those who have the connections, and I think it would be admirable if a progressive institution such as our own could actually lead the way - not simply follow what Parliament is doing, but look at the opportunities of supported scholarships for short periods of three months, for example, for Welsh students to be here to learn about the democratic and political engagement within this institution, and particularly those who would not normally have that opportunity, either because of issues of lack of support and lack of finances, or, alternatively, because they come from educational paths where, traditionally, they may lack confidence at that post-16 level to take it through. So, I welcome the fact that it's not a complete shut door on this, and I'd be more than happy to assist in any way with exploring this further, because I think for us to show the lead in the progressive way that will tackle social mobility builds on the reputation of this young institution to do the right thing and to lead by example.
Welsh: Diolch i'r Llywydd. Diolch, Elin, am eich ymateb. Rwy'n falch o weld nad ydych wedi cau'r drws ar y syniad. Credaf ei fod yn werth ei archwilio. Eleni, mae Llefarydd Tŷ'r Cyffredin wedi cyflwyno'r cynllun hwn, ac mae'n ymgais i oresgyn y problemau symudedd cymdeithasol gydag interniaethau a lleoliadau. Yn rhy aml o lawer, fel y gwyddom, mae lleoliadau yn tueddu i ffafrio'r teuluoedd sy'n gallu fforddio cynnal pobl ifanc sy'n mynd ar leoliadau hwy a swyddi preswyl, neu'r rheiny sydd â'r cysylltiadau iawn, a chredaf y byddai'n rhagorol pe gallai sefydliad blaengar fel hwn arwain y ffordd - nid dilyn yr hyn a wna'r Senedd yn unig, ond edrych ar gyfleoedd am ysgoloriaethau a gynorthwyir am gyfnodau byr o dri mis, er enghraifft, fel y gall myfyrwyr Cymru ddod yma i ddysgu am yr ymwneud democrataidd a gwleidyddol yn y sefydliad hwn, ac yn enwedig y rheiny na fyddai fel arfer yn cael y cyfle hwnnw, naill ai oherwydd materion yn ymwneud â diffyg cymorth a diffyg cyllid, neu fel arall oherwydd eu bod yn dod o lwybrau addysgol lle nad yw'r hyder ganddynt, yn draddodiadol, i fwrw ymlaen â hynny ar lefel ôl-16. Felly, croesawaf y ffaith nad yw'r drws wedi cau'n glep ar hyn, a byddwn yn fwy na pharod i helpu mewn unrhyw ffordd i archwilio hyn ymhellach, oherwydd credaf y byddai i ni arwain y ffordd mewn modd blaengar a fydd yn mynd i'r afael â symudedd cymdeithasol yn adeiladu ar enw da'r sefydliad ifanc hwn o ran gwneud y peth iawn ac arwain drwy esiampl.